Электронды күнделік білім сапасын арттыруға бағытталуы керек - Асқар Жұмағалиев
DATE: 13:29, 14 Наурыз 2018 | GMT +5
TITLE: Электронды күнделік білім сапасын арттыруға бағытталуы керек - Асқар Жұмағалиев
URL: https://kaz.inform.kz/news/elektrondy-kundelik-bilim-sapasyn-arttyruga-bagyttaluy-kerek-askar-zhumagaliev_a3184377/
META: DATE: 13:29, 14 Наурыз 2018 | GMT +5
TOTAL WORDS: 192
AUTHOR(S):
TEXT: Ақтөбеге жұмыс сапарымен келген Премьер-Министрдің орынбасары Асқар Жұмағалиев таяуда ашылған мектептегі цифрландыру жұмысымен танысты. Тәшенов атындағы орта мектепте барлығы 600-ге жуық білім алады. Мұнда мұғалімдер электронды күнделікті пайдаланады. Дегенмен әлі күнге дейін қағаз журналдар қосымша жүргізіледі. «Цифрландыру компьютер мен интернетті пайдаланумен шектелмейді, біз осы арқылы білім сапасын арттыруымыз керек. Халықаралық тәжірибеге сүйенсек, біз білім алу сапасын да арттыра аламыз», - деді Премьер-Министрдің орынбасары Асқар Жұмағалиев. Ақтөбе қаласы бойынша мектеп мұғалімдері электронды күнделік пайдаланып жүр. Олар сабақ өткізіп, 5-10 минут уақытын балалардың білімін бағалауға арнайды. Дегенмен облыс білім саласына электронды күнделік енгізу жұмысын әлі дамытуы керек. Қазір облыс республика бойынша 12 орында тұр. «Ақтөбе қаласы бойынша барлық мектепте электронды күнделік енгізіліп жатыр. Наурыз айында барлығы іске қосылады. Қазір селолық округтердегі мектептерге интернет қосылып, мұғалімдер күнделікті толтыру жолдарын үйреніп жатыр», - деді Ақтөбе қаласының әкімі Ілияс Испанов. Ақтөбелік оқушылар мен атааналар электронды күнделік қосымшасын жүктеп, оқу үлгерімін оңай қарап отыра алады. «Электронды күнделік баланың көңіліне емес, біліміне қарайды. Яғни, бала сол күні алған бағасын өзгерте алмайды әрі тоқсан аяқталған кезде «5» деген баға қойып, үздіктердің қатарына қоспаймыз. Қағаздан арылып, алдағы уақытта үй тапсырмасын да электронды түрде бере аламыз», - деді мектеп мұғалімі Бәдегүл Төребекова
